ર૦૦૯માં શહેરના કાગડાપીઠ, ઓઢવ વિસ્તારમાં ઝેરી દારૂ પીવાથી ૧ર૩ લોકોનાં મોત નીપજ્યાં હતાં અને ૧૭૦ જણાને ગંભીર અસર થઇ હતી. જેની તપાસ ક્રાઇમ બ્રાન્ચે કરીને બુટલેગર વિનોદ ડગલી, પોલીસ અધિકારીઓ, કર્મચારીઓ સહિત ૩૯ લોકોની ધરપકડ કરીને હત્યા સહિતની કલમો હેઠળ કોર્ટમાં ચાર્જશીટ મુકાઇ હતી. જેમાં ૧૭૦૪ સાક્ષીઓ દર્શાવવામાં આવ્યા હતા. દરમિયાનમાં સુપ્રીમ કોર્ટના નિર્દેશથી ૧૭૦૪ સાક્ષીઓ પૈકી ૪૭૮ સાક્ષીઓ અને તપાસ કરનાર અધિકારીઓ તથા મટીરિયલ ૯૪ સાક્ષીઓને પ્રથમ તપાસવા માટે નક્કી કર્યું હતું. જેના આધારે અત્યાર સુધી ર૯૯ સાક્ષીઓની જુબાની તથા ઊલટ તપાસ હાથ ધરવામાં આવી હતી.